Diari Oficial de la Generalitat Valenciana


Sumari del DOGV 6958, del 05-02-2013 (2013/485)

Notificació de la sentència dictada en el procediment de divorci contenciós número 224/2011.
--------------------------------------------------------------------------------------------

### Dades del document

Número de DOGV
:   6958

Data del DOGV
:   05-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/485


Organisme emissor
:   Jutjat de Primera Instància Número 2 de Torrent

Tipus de document
:   Edicte

Notificació de la sentència dictada en el procediment de divorci contenciós número 224/2011. [2013/485]  
Divorci contenciós 000224/2011  
Demandant: Leonor González Ferrer 42369726V.  
Procuradora: Mónica Hidalgo Cubero.  
Demandat: Adalberto Vallejo Cárdenas N-1014655-X.   
Ana Pellicer Climent secretària del Jutjat de Primera Instància 2 de Torrent, fa saber:  
Que en el juí que es tramita en este Jutjat les dades particulars del qual consten en la capçalera del present edicte s'ha dictat sentència la dispositiva de la qual diu literalment així.   
«Estime parcialment la demanda formulada per Leonor González Ferrer, representada per la procuradora senyora Hidalgo contra Adalberto Vallejo Cárdenas, declarat en rebel·lia, acorde la dissolució del matrimoni, per causa de divorci, dels expressats cònjuges amb tots els efectes inherents al dit pronunciament, amb les mesures següents:  
  
1. S'atorga a l'esposa Leonor González la guarda i custòdia dels fills menors del matrimoni, i la pàtria potestat és compartida entre ambdós cònjuges.  
2. S'acorda la prohibició d'eixida del territori nacional dels menors, excepte amb l'autorització prèvia i per escrit de la mare o si no n'hi ha amb l'autorització judicial prèvia.   
3. S'atribuïx l'ús del domicili conjugal situat a Aldaia carrer de Joaquín Rodrigo, número 1-2, a l'esposa i als fills menors, en funció de la guàrdia i custòdia atorgada.   
4. Es fixa en 120 euros mensuals per fill (un total de 240 euros, pels dos fills) l'import de la pensió per aliments que el pare ha de sufragar pels seus fills menors, quantitat que s'abonarà per anticipat en els cinc primers dies de cada mes per mitjà d'ingrés en el compte bancari designat a este efecte, i haurà de ser revisada anualment la dita quantitat segons l'índex de preus al consum, i els dos pares hauran de satisfer per meitat els gastos extraordinaris que es puguen generar respecte als menors i s'entenen com a tals els gastos que necessiten els seus fills com a conseqüència del seu estat de salut o altres circumstàncies semblants, com ara òptica, ortodòncia, operacions quirúrgiques, pròtesis, llargues malalties, gastos farmacèutics, que no estiguen coberts per la Seguretat Social.   
5. Es fixa com a règim de visites en el qual el progenitor no custodi podrà relacionar-se amb la seua filla el següent: el primer i el tercer dissabte de cada mes des de les 10.00 del matí fins a les 19.00 hores, i per al cas que el dit règim es complisca i es constate que la relació paternofilial es desenrotlla de manera fluïda i constant, una vegada transcorreguts sis mesos, s'amplie a un règim de visites més ampli que comprendria caps de setmana alterns, des del divendres a les 20.00 hores fins al diumenge a les 20.00 hores, i haurà d'arreplegar i tornar els menors en el domicili conjugal. Fora dels dies de vacacions escolars, quan l'endemà d'un cap de setmana siga festiu i li corresponguera al pare, el règim de vistes s'allargarà fins a les 20.00 hores del dia festiu. Quan un divendres siga festiu i eixe cap de setmana li corresponguera al pare, podrà arreplegar el seu fill el dia anterior, dijous, a les 20.00 hores. Quant als períodes vacacionals de Nadal, Falles, Setmana Santa, correspon a cada un dels progenitors, la meitat dels dies festius escolars i respecte a les vacacions d'estiu s'establiran de manera que ambdós progenitors puguen disfrutar dels seus fills en períodes de quinze dies, corresponents a cada mes vacacional d'estiu, triant el pare la seua meitat de període en els anys parells i la mare en els imparells, i ambdós progenitors hauran de comunicar l'elecció de manera fefaent a l'altre amb un mes d'antelació al d'inici de les vacacions.   
  
Amb este fi, lliureu l'ofici a la Direcció General de la Policia a fi que disposen el que és necessari per a l'efectivitat d'allò que s'ha acordat, i acompanyeu este amb una còpia testimoniada de la present resolució.   
No es fa especial pronunciament sobre les costes processals produïdes.  
Comuniqueu la present resolució, una vegada siga ferma, al Registre Civil, on consta inscrit el matrimoni i el naixement dels fills.  
Notifiqueu esta resolució a les parts en forma legal, i feu-los saber que contra esta es pot interposar recurs d'apel·lació davant de l'Audiència Provincial de València (art. 455 LECn).   
El recurs s'interposarà davant del tribunal que haja dictat la resolució que s'impugne dins del termini de vint dies comptadors des de l'endemà de la notificació d'aquella (art. 458 LECn en la seua redacció donada per la Llei 37/2011, de 10 d'octubre, de Mesures d'Agilització Processal). En aplicació de la disposició addicional 15a, introduïda per la Llei Orgànica del Poder Judicial, en la redacció donada a esta per la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la nova Oficina Judicial, s'indica a la part la necessitat de la constitució d'un depòsit de 50 euros per a recórrer la resolució amb l'advertència d'inadmissió. La part recurrent haurà d'acreditar que l'ha constituïda en interposar-lo i aportar justificant del seu ingrés en el compte corrent que este Jutjat té obert en l'oficina de Banesto, situada al carrer Sagra número 2, 46.900 de Torrent, telèfon 103 231 900 i fax 877 520 677 (codi d'entitat 0030 i d'oficina 3065), amb el número 4434 0000 02 CDEF JK. Els dígits CDEF identificaran el número concret del procediment en què es recórrega (així es posarà 0987 si es tracta del procediment número 987, 0014 si es tracta del procediment número 14 0003 si es tracta del procediment número 3) i JK identificarà l'any (així 09 per a un procediment de 2009, 10 per a un procediment de 2010...). En cas de transferència el número de compte de Banesto és el 0030 3065 90 5436182494, en observacions i perquè el dit ingrés arribe correctament, s'haurà de fer constar el número de compte del procediment de destinació dels diners: 49042 6381 02 CDEF JK, tal com que s'ha indicat abans, substituint les lletres pels dígits corresponents segons la forma explicada.  
  
Expediu una testimoniança d'esta resolució perquè s'unisca a les actuacions, i incorporeu l'original al llibre de sentències corresponent.  
  
Esta és la meua sentència, que pronuncie, mane i firme.»  
Publicació. L'anterior sentència ha sigut dictada i publicada per la magistrada jutge que la subscriu, mentres celebrava audiència pública en el dia de la seua data. En done fe.   
I perquè valga de notificació de forma legal al demandat Adalberto Vallejo Cárdenas que està en parador desconegut, expedisc la present.  
  
  
Torrent, 31 de juliol de 2012.- La secretària: Ana M.ª Pellicer Climent.